A padovai egyetemen tanult, mindkét jog doktora lett. Rómában a pápai kancellárián iratszerkesztő lett. Belépett az Isteni Szeretet Testvérületébe, 1517-ben szentelték pappá. 1518-ban anyja betegsége miatt visszatért Vicenzába, megszervezte a Szt. Jeromos konfraternitást. Anyja halála után Velencében telepedett le, ahol 1522-ben új kórházat nyitott, majd 1524. november 14-én 3 társával Rómában megalapította a theatinusok rendjét, melynek főnökévé Caraffa püspököt választották, kit később 1555-ben IV. Pál néven választottak pápává. 1527-ben Sacco di Roma miatt menekülniük kellett, Velencében telepedtek le, majd 1533-ban Nápolyban rendházat nyitottak, melynek Thienei Kajetán lett a főnöke. Az 1540-1543 közötti időszak kivételével haláláig itt dolgozott. Ő telepítette le Nápolyban a domonkos apácákat is. 30 levele maradt ránk.